Atac armat într-o sală de concerte din Moscova. Zeci de persoane au murit și sute au fost rănite
"Peste 60′ de persoane au fost ucise vineri în atacul comis de indivizi înarmaţi la un concert desfăşurat la sala Crocus City Hall de lângă Moscova, a anunţat sâmbătă Comisia de anchetă, citată de agenţiile ruse de presă, scrie AFP, citat de agerpres.ro.
"Sunt în curs de examinare corpurile persoanelor decedate. S-a stabilit provizoriu că atacul terorist a făcut peste 60 de morţi. Din păcate, numărul victimelor ar putea creşte", a indicat Comitetul de anchetă.
Un precedent bilanţ dat de raport anterior dat de serviciile de securitate ruse (FSB) anunţase 40 de morţi.
Atacul a fost urmat de explozii, iar autoritățile ruse au deschis o anchetă pentru "un act terorist". Martorii oculari au descris atacatorii ca fiind "bărbați antrenați, bărboși, în uniforme". Ucraina a negat orice implicare, iar SUA a transmis că nu există elemente care să lege atacul de Kiev.
Rușii au transmis după atacul de vineri că vor ucide liderii ucraineni dacă se va dovedi că regimul de la Kiev a avut vreo implicare în masacru. SUA au avertizat, la începutul lunii martie, cu privire la iminența unor "atacuri extremiste", la scurt timp după ce FSB a anunțat că a dejucat un atentat al teroriștilor ISIS.
Sâmbătă, 23 martie
SUA dispun de informații care confirmă revendicarea de către Statul Islamic a atacului, a declarat un oficial american. Vorbind sub rezerva anonimatului, oficialul a declarat că SUA au avertizat Rusia în ultimele săptămâni cu privire la posibilitatea unui atac: "I-am avertizat pe ruși în mod corespunzător", a declarat oficialul pentru Reuters, citat de Sky News, informează g4media.ro.
Comitetul de Investigații al Rusiei a declarat că numărul victimelor ucise în atac a depășit 60, iar alte peste 100 de persoane au fost rănite, transmite Sky News. Agenția rusă de știri de stat RIA a citat un purtător de cuvânt al Comitetului de Investigație care a declarat că este prea devreme pentru a se pronunța cu privire la soarta atacatorilor.
Atacurile din Moscova sunt cele mai recente dintr-o serie de atacuri teroriste mortale care au avut loc în această țară începând cu anii 2000, transmite NBC News. În 2004, militanți din Cecenia și din alte părți au luat ostatici la o școală din Beslan, în sudul Rusiei. Militanții au cerut retragerea din Cecenia. Ostaticii au fost ținuți într-o sală de sport, iar 334 au murit – jumătate dintre ei copii – în urma focurilor de armă și a exploziilor care au izbucnit când a fost luată cu asalt. Familiile ostaticilor au criticat operațiunea de salvare. Ulterior, procurorii ruși au exonerat autoritățile. Cu doi ani înainte, în 2002, separatiștii ceceni au atacat Teatrul Dubrovka din Moscova și au luat peste 700 de persoane ostatice. Forțele rusești au folosit gaze, iar 129 de ostatici au murit. Atacatorii au fost uciși.
Presa de stat TASS a relatat că "Putin le-a urat însănătoșire tuturor celor răniți în urgența de la Primăria Crocus și le-a transmis recunoștința sa medicilor, a declarat Golikova", referindu-se la Tatiana Golikova, vicepremier pentru politica socială, muncă, sănătate și asigurarea pensiilor, transmite NBC News.